ΘΕΜΑ αρ. 7

ΤΟ ΔΕΥΤΕΡΟ ΒΟΥΛΓΑΡΙΚΟ ΚΡΑΤΟΣ

1185 – 1187 Η ΕΞΕΓΕΡΣΗ ΤΟΥ ΑΣΕΝ ΚΑΙ ΤΟΥ ΠΕΤΑΡ ΚΑΙ Η ΑΠΟΚΑΤΑΣΤΑΣΗ ΤΟΥ ΒΟΥΛΓΑΡΙΚΟΥ ΚΡΑΤΟΥΣ

Τον 11ο και τον 12ο αιώνα οι Βούλγαροι πάλευαν συνεχώς και με επιμονή για την αποκατάσταση του κράτους τους.

Το αποκορύφωμα των αγώνων για την απελευθέρωση είναι η εξέγερση του Ασέν και του Πέταρ στο Τάρνοβο το 1185-1187, με αποτέλεσμα την αποκατάσταση του βουλγαρικού κράτους. Η εξέγερση συνέπεσε με την κρίση του Βυζαντίου επί του αυτοκράτορα Ανδρόνικου Κομνηνού (1183-1185) και την δολοφονία του από τον Ισαάκ Β΄ Άγγελο (1185-1195).

Τα αδέλφια Ασέν και Πέταρ ξεκίνησαν την εξέγερση στο Τάρνοβο στα τέλη Οκτωβρίου 1185, κατά την διάρκεια του αγιασμού της εκκλησίας του Αγίου Δημητρίου. Σύμφωνα με τις τότε φήμες, ο Άγιος Δημήτριος ο Θαυματουργός εγκατέλειψε τη Θεσσαλονίκη και έγινε προστάτης των Βουλγάρων.

Το έτος 1189 από τα εδάφη των Βουλγάρων πέρασε η Τρίτη Σταυροφορία του Γερμανού αυτοκράτορα Φρίντριχ Α΄ Μπαρμπαρόσα. Οι Λατίνοι συνήψαν συνθήκη ειρήνης με τους Βουλγάρους.

 Μετά τη διέλευση των Σταυροφόρων, ο Ισαάκ Β΄ Άγγελος ξεκίνησε νέα εκστρατεία κατά της Βουλγαρίας το έτος 1190. Στα στενά του Αίμου ο Ασέν και ο Πέταρ έστησαν ενέδρα και οι Βυζαντινοί υπέστησαν πανωλεθρία, ενώ ο αυτοκράτωρ μόλις κατάφερε να διαφύγει.

Η βυζαντινή διπλωματία κατάφερε να οργανώσει εσωτερικές συνωμοσίες στη βουλγαρική αυλή. Ως αποτέλεσμα, ο βογιάρος Ιβάνκο – συγγενής της οικογένειας του Ασέν – δολοφόνησε τον τσάρο Ασέν το 1196 αλλά σύντομα μετά από αυτό εκδιώχθηκε από τον τσάρο Πέταρ και διέφυγε στο Βυζάντιο.

Ένα χρόνο αργότερα, και ο Πέταρ έπεσε θύμα μιας συνωμοσίας των βογιάρων. Στο θρόνο ανέβηκε ο τρίτος των αδελφών Ασένηδων – ο βασιλιάς Καλογιάννης (1197-1207), ο οποίος έζησε για πολλά χρόνια στην αυτοκρατορική αυλή στην Κωνσταντινούπολη.